Sepang, Selangor

**Daerah Sepang** (Jawi: سڤڠ) merupakan sebuah daerah yang terletak di negeri Selangor, Malaysia. Daerah ini terletak di bahagian selatan negeri Selangor bersempadan dengan daerah Petaling di utara, daerah Hulu Langat di timur, daerah-daerah Seremban dan Port Dickson, Negeri Sembilan di tenggara, Kuala Langat di barat dan Selat Melaka di selatan. Daerah ini berkeluasan 600 kilometer persegi.

## Etimologi
Nama Sepang dipercayai berasal daripada nama sejenis pokok yang banyak tumbuh di daerah ini, iaitu pokok sepang.

## Sejarah
Daerah Sepang pada asalnya sebahagian daripada daerah Kuala Langat (mukim Labu dan Sepang) dan daerah Hulu Langat (mukim Dengkil). Pada 1 Januari 1975, mukim-mukim tersebut telah digabungkan dan secara rasminya membentuk daerah baharu iaitu daerah Sepang.

## Pentadbiran
Daerah Sepang ditadbir oleh Majlis Perbandaran Sepang dan dibahagikan kepada tiga mukim, lima bandar dan 10 pekan:

* Mukim Dengkil
* Mukim Labu
* Mukim Sepang

### Bandar dan pekan

# Bandar Sepang
# Bandar Baru Bangi
# Bandar Baru Salak Tinggi
# Bandar Lapangan Terbang Antarabangsa Sepang
# Bandar Sungai Merab
# Pekan Dengkil
# Pekan Salak
# Pekan Sungai Pelek
# Pekan Batu 1 Sepang
# Pekan Bukit Bisa
# Pekan Bukit Prang
# Pekan Dato' Bakar Baginda
# Pekan Baru Salak Tinggi
# Pekan Sungai Merab
# Pekan Tanjung Mas

## Demografi
Berdasarkan bancian Malaysia 2020 jumlah penduduk di Daerah Sepang ialah seramai 325,244 orang dengan kepadatan penduduk 590 orang perkilometer persegi yang dikategorikan sebagai taburan penduduk padat. Lebih separuh penduduk di daerah ini merupakan Bumiputera, membentuk 68 peratus penduduk. Kaum kedua terbesar merupakan kaum Cina diikuti India. Sebanyak 10 peratus penduduk merupakan bukan warganegara.

Nisbah penduduk lelaki kepada penduduk wanita ialah 116:100. Terdapat 127,628 tempat kediaman dengan sebanyak 99,778 isi rumah. Purata saiz isi rumah pula dicatatkan seramai tiga orang dalam sebuah rumah. Lebih 233 ribu penduduk dalam kalangan umur bekerja, 83 ribu dalam golongan muda dan selebihnya lapan ribu orang merupakan warga tua.

## Pengangkutan
Sejajar dengan pembangunan di daerah ini, laluan masuk ke Sepang telah bertambah, di antaranya South Klang Valley Expressway (SKVE), Elite Expressway, Putrajaya dan Urban Motor Way yang menghala ke Daerah Sepang telah siap atau akan dibina. Di samping itu, terdapat juga laluan keretapi Express Rail Link (ERL) yang menghubungkan Stesen **Kuala Lumpur Sentral** (KL Sentral) di Kuala Lumpur ke KLIA, Putrajaya dan Cyberjaya.

Daerah Sepang juga terhubung dengan kawasan lain di sekitar Lembah Klang melalui sistem pengangkutan transit MRT Laluan Putrajaya dengan tiga perhentian iaitu 16 Sierra , Cyberjaya Utara , dan Cyberjaya City Centre .

## Infrastruktur
Di sekitar daerah Sepang, terdapat 22 masjid, 51 surau, 26 kuil, 13 tokong dan empat gereja bagi keperluan ibadat masyarakat setempat. Bagi keperluan perubatan, terdapat dua buah hospital kerajaan iaitu Hospital Cyberjaya dan Hospital Sultan Idris Shah Serdang, empat klinik kesihatan dan sembilan klinik desa. Terdapat juga tujuh balai polis dan empat balai bomba sekitar daerah.

Bagi keperluan pendidikan, terdapat 59 buah sekolah yang terdiri daripada 48 sekolah rendah dan 11 sekolah menengah serta 29 institusi pengajian tinggi. Antara institusi pengajian tinggi yang terdapat di daerah Sepang ialah Universiti Multimedia (kampus Cyberjaya), University of Cyberjaya, LimKokWing University of Creative Technology, Xiamen University Malaysia, Universiti Teknologi MARA (kampus Dengkil), dan Universiti Malaya (Centre for Continuing Education, UMCced).

## Politik

### Pihak Berkuasa Tempatan
Kawasan di bawah daerah Sepang ditadbir oleh Majlis Perbandaran Sepang (MPSEPANG).

### Ahli Parlimen

* Ahli Parlimen 
** YB Datuk Aiman Athirah Sabu

### Ahli Dewan Negeri (ADN)

* ADN 
** YB Tuan Borhan Aman Shah

* ADN 
** YB Datuk Jamil Salleh

* ADN 
** YB Tuan Lwi Kian Keong

## Rujukan

## Pautan luar

* Laman web rasmi Majlis Perbandaran Sepang